Document ID: /roh_data/filtered/fineweb-2-filterrobots_roh.jsonl.gz/66641

Las manischunzas ed ils manischunzs dad Uber en Svizra duain en l'avegnir pudair eleger sch'els vulan suttascriver in contract da lavur cun ina interpresa da partenari che cuntegna er prestaziuns socialas. A Genevra vala quest reglament gia. Autramain pon els charrar vinavant a moda independenta ha communitgà il schef da Uber Svizra envers las gasettas da CH-Media. La Svizra saja in martgà cun sfidas perquai che las reglas sajan tut tenor chantun e citad differentas. Uber stoppia perquai restar flexibel. Il mument porscha l'intermediatur da transports american sias offertas en 13 citads svizras.
RTR novitads 08:00